Trelis/gawiki huggingface dataset:
Paz Esteban López. Is oifigeach faisnéise Spáinneach í Paz Esteban López (rugadh 1958) agus í ina Stiúrthóir ar an Lárionad Náisiúnta Faisnéise (LNF) ó 2020 i leith. Is í an chéad bhean í a ghlac an post agus roimhe sin bhí sí ina hArd-Rúnaí ar an ngníomhaireacht ó 2017 go 2019, faoi Félix Sanz Roldán.
Luathshaol.
Rugadh Esteban i Maidrid sa bhliain 1958. Rinne sí staidéar in Ollscoil Uathrialach Maidrid,(Spanish: "Universidad Autónoma de Madrid"; UAM), áit ar bhain sí céim Fealsúnachta agus Litríochta amach i mBealtaine 1978. Is saineolaí í ar an seanstair agus ar an Mheánaois. Tar éis di céim a bhaint amach, thosaigh Esteban ag ullmhú an scrúdú poiblí do státseirbhísigh na gcartlann agus na leabharlann. Mar sin féin, thairg gaol dá hathair post in "Aireacht" di, post a bhí sa tseirbhís fhaisnéise Spáinneach mar a tharla sé.
Rúnaí (teideal). Is teideal é rúnaí a úsáidtear go minic in eagraíochtaí chun duine a bhfuil méid áirithe údaráis, cumhachta nó tábhachta aige/aici san eagraíocht a chur in iúl. Fógraíonn rúnaithe imeachtaí tábhachtacha agus is gá daoibh cumarsáid a dhéanamh leis an eagraíocht. Tagann an téarma ón bhfocal Laidine "secernere", “idirdhealú a dhéanamh” nó “a chur ar leataobh”, an rangabháil éighníomhach ("secretum") a chiallaíonn “a bheith curtha ar leataobh”, leis an chiall ghinearálta faoi dheireadh “rud príobháideach” nó “faoi rún”, mar atá leis an bhfocal Gaeilge “rún”. Ba dhuine é an "secretarius", mar sin, a bhí ag maoirsiú gnó faoi rún, de ghnáth do dhuine cumhachtach (rí, pápa, srl.).
Basil Kelly. Breitheamh agus Ard-Aighne i dTuaisceart Éireann ab ea Rt Honourable Sir John William Basil Kelly PC, PC (NI), QC, nó an Ró-Onórach An Ridire Breasal Ó Ceallaigh (10 Bealtaine 1920 – 5 Nollaig 2008). 
Bhí an Ceallach; i gcroílár an chórais dlí i dTuaisceart Éireann le linn na dTrioblóidí. Is fearr aithne air mar an mbreitheamh i gceann de na príomhchásanna ollbhrathadóra os comhair cúirt Diplock (gan ghiúiré) i mBéal Feirste.
Beatha.
I gContae Mhuineacháin a rugadh an Ceallach; dódh a theaghlach amach as a dteach agus d'aistrigh siad go Béal Feirste cúig bliana ina dhiaidh sin.
Céimí de chuid Choláiste na Tríonóide, Baile Átha Cliath ab ea é. Glaodh chun Bharra Thuaisceart Éireann air sa bhliain 1944 agus chun an Bharra Laistigh sa bhliain 1958. 
B'fhéidir go n-aithneoidh mic léinn dlí a ainm ós rud é gur phléadáil sé ar son an achomharcóra sa dá chás, Attorney-General for Northern Ireland v Gallagher (1961) agus Bratty v Attorney-General for Northern Ireland (1961).
Bhí ina bhall de Theach Teachtaí Thuaisceart Éireann (do Lár an Dúin) ó 1964 go dtí gur díscoireadh é sa bhliain 1972; toghadh gan freasúra é i ndiaidh dó bheith tofa i bhfothoghchán ar dtús.
Bhí an Ceallach ar an eite fhorásach de Pháirtí Aontachtach Uladh agus ba thacadóir dílis de chuid Tarlaich Uí Néill é. Bhí sé ina Ard-Aighne ar Thuaisceart Éireann ó 1969 go 1972. Ceapadh ina bhreitheamh den Ard-Chúirt an bhliain dár gcionn agus den Chúirt Achomhairc sa bhliain 1984; bhí sé sa dara post go dtí gur éirigh sé as mar bhreitheamh sa bhliain 1995.
Luftwaffe (idirdhealú). Is é is brí leis an bhfocal Gearmáinise Luftwaffe ná "aerfhórsa". Tá níos mó ná ciall amháin:
Aerfhórsa na Gearmáine. Is é is brí leis an bhfocal Gearmáinise Luftwaffe ná "aerfhórsa" - níos cruinne, "aerarm". Bhí an t-ainm sin ar dhá aerfhórsa i stair mhíleata na Gearmáine: aerfhórsa na Naitsithe sna blianta 1933-1946, agus aerfhórsa Phoblacht Chónaidhme na Gearmáine ón mbliain 1956 i leith.
Baineann an t-alt seo le hAerfhórsa na Gearmáine iarchogaidh.
FK Sūduva. Is club peile é Sūduvos futbolo klubas as Marijampolė. Bunaíodh an club sa bhliain 1968, agus imríonn sé sa A lyga.
FK Kauno Žalgiris. Is club peile é Kauno Žalgirio futbolo klubas as Kaunas. Bunaíodh an club sa bhliain 2005, agus imríonn sé sa A lyga.
FC Hegelmann. Is club peile é Kauno rajono Hegelmann futbolo klubas as Kaunas. Bunaíodh an club sa bhliain 2009, agus imríonn sé sa A lyga.
FK Jonava. Is club peile é Jonavos futbolo klubas as Jonava. Bunaíodh an club sa bhliain 1991, agus imríonn sé sa Pirma lyga.
FK Nevėžis. Is club peile é Nevėžio futbolo klubas as Kėdainiai. Bunaíodh an club sa bhliain 1962, agus imríonn sé sa Pirma lyga.
FA Šiauliai. Is club peile é Šiaulių futbolo akademija as Šiauliai. Bunaíodh an club sa bhliain 2007, agus imríonn sé sa A lyga.
DFK Dainava. Is club peile é Dzūkijos futbolo klubas Dainava as Alytus. Bunaíodh an club sa bhliain 2016, agus imríonn sé sa A lyga.
FC Džiugas. Is club peile é Džiugo futbolo klubas as Telšiai. Bunaíodh an club sa bhliain 2014, agus imríonn sé sa A lyga.
FK Banga. Is club peile é Bangos futbolo klubas as Gargždai. Bunaíodh an club sa bhliain 1966, agus imríonn sé sa A lyga.
FK Panevėžys. Is club peile é Panevėžio futbolo klubas as Panevėžys. Bunaíodh an club sa bhliain 2016, agus imríonn sé sa A lyga.
Oberheim Electronics. Is monaróir sintéiseoirí Meiriceánach é Oberheim a bhunaigh Tom Oberheim i 1969.
Stair.
Bhunaigh Tom Oberheim an comhlacht i 1969, ar dtús mar dhearthóir agus mar mhonaróir d'éifeachtaí leictreonacha do Maestro (go háirithe an Maestro PS-1A Phase Shifter), agus le tamaillín mar dhéileálaí miondíola le haghaidh ARP Instruments. Ar deireadh, chruthaigh Oberheim an chéad táirge de chuid an chomhlachta a raibh brandáil Oberheim aige, an Oberheim DS-2, ceann de na chéad seicheamhóirí ceoil digiteach.
Midheamhain. Is mó slí inar féidir midheamhain nó machnamh a thusicintː Bealach atá ann chun oiliúint a dhéanamh ar an aibíocht; nó chun díriú ar an neach inmheánach; nó chun bac a chur ar an síor-smaoineamh foclach; nó chun faoiseamh a thabhairt don chorp agus don intinn; nó chun strus a fhuascailt, nó féinmheas a spreagadh, nó an imní a laghdú agus faoiseamh ón duairceas a spreagadh.
Cleachtas spioradálta atá sa mhidheamhain go minic, Baineann úsáid as chun aire an duine a dhíriú ar an neach inmheánach, agus chun teacht ar Dhia sa réimse sin.
Caomhnú agus athchóiriú. Is dhá ghníomhaíocht ghairmiúil den chineál céanna iad an caomhnú agus an t-athchóiriú ós rud é go bhfuil siad tiomanta do bhuanseasmhacht na léirithe cultúrtha agus ealaíne sin, atá mar chuid d'oidhreacht stairiúil na daonnachta, a chur chun cinn, trína gcosaint agus a tharrtháil go freagrach, tarchuirtear a dtábhacht stairiúil chuig na glúnta atá le teacht, ealaíonta agus sóisialta araon. Is féidir an t-athchóiriú a mheas mar obair eolaíoch, ós rud é go láimhseáiltear tuaslagóirí éagsúla, ceimiceáin agus ábhair shonracha.
Saoroibrí. Oibrí is ea saoroibrí (freelancer) nach bhfuil fostaithe go lánaimseartha ag aon comhlacht nó eagraíocht ar leith, ach a shaothraíonn a bheatha as a chuid seirbhísí a dhíol le fostóirí éagsúla. Is féidir go mbeadh an saoroibrí ina shaineolaí ar réimse ar leith nó go mbeadh cumas aige déileáil le cuid mhór réimsí éagsúla; mar shampla, déanann an saoririseoir roinnt oibre ar bhonn neamhspleách d'irisí de ghnáth, ag obair ar bhonn féinfhostaithe.
Dún Dearg in Agra. Is dún stairiúil é Agra i gcathair Agra san India. Rinne an rialtóir mór Akbar athchóiriú ar an dún ag tosú i 1565, agus críochnaíodh an struchtúr atá ann inniu sa bhliain 1573. Ba é príomháit chónaithe rialtóirí Ríshliocht na Mógal go dtí 1638, nuair a aistríodh an phríomhchathair ó Agra go Deilí. Tugadh ""Lal-Qila", "Fort Rouge" nó "Qila-i-Akbari"" air freisin. Sular ghabh fórsaí na Breataine é, ba iad na Marathas na rialtóirí deireanacha Indiacha a bhí ann. Sa bhliain 1983, aithníodh é mar Láithreán Oidhreachta Domhanda ag EOECNA. Tá sé thart ar 2.5 km siar ó thuaidh óna chomh-shéadchomhartha níos cáiliúla, an Taj Mahal. Bheadh sé níos cruinne cur síos a dhéanamh ar an dún mar “cathair mhúrtha”.
Toghchán Chomhthionól Thuaisceart Éireann 2022. Reáchtáladh Toghchán Chomhthionól Thuaisceart Éireann ar 5 Bealtaine 2022. Bhí 90 suíochán ar fad sa chomhthionól; toghadh 5 feisire tionóil as gach ceann de 18 toghlach ar fud Thuaisceart Éireann. 
An feachtas.
Bhí Sinn Féin chun tosaigh ar gach páirtí eile sna pobalbhreitheanna réamhthoghcháin. An costas maireachtála an téama is mó a bhí ag Sinn Féin. Ach cnámh spairne mhór a bhí sa Phrótacal Thuaisceart Éireann agus an mhíshástacht a bhí cothaithe aige, i measc an DUP ach go háirithe. Bhí sé ráite ag an DUP nach nglacfaidh siadsan páirt i bhfeidhmeannas nua mura dtéitear i ngleic le Prótacal an Tuaiscirt, an cheist is mó atá ag déanamh tinnis dóibh ó d'imigh an Bhreatain as an Aontas Eorpach.
Torthaí.
D'éirigh le Sinn Féin 27 suíochán a bhuachan, 2 cheann sa bhreis ar an bpríomh-pháirtí aontachtach,an DUP. Don chéad uair riamh, ní raibh ag páirtí aontachtach an móramh sa Tuaisceart 
Seo an toradh iomlán agus comparáid leis an toghchán deiridh i 2017 idir na lúibíní.
Bhí Alliance sásta le toradh an toghcháin go háirithe, a líon suíochán dúbailte aige go 17. Maidir le Páirtí Aontachtach Uladh (UUP) agus an páirtí náisiúnach SDLP, chonaic siadsan laethanta i bhfad ní ab fhearr sa Tuaisceart, an 2 pháirtí ba láidre ag bunú an chomhthionóil i 1998. Ní raibh aon suíochán ag Comhaontas Glas i gComhthionól Stormont sa bhliain 2022 i ndiaidh dhó an péire a bhí aige ón toghchán 2017 a chailleadh.
De réir na bhforálacha, ba le Sinn Féin post na céad-aireachta, cé go raibh an stádas céanna aige go hoifigiúil le post na leaschéad-aireachta a gcaithfear é a bhronnadh sa gcás seo ar an DUP.
Scannal Donaldson / Little Pengelly.
I dtoghchán an Tionóil, bhí Jeffrey Donaldson, ceannaire an DUP, ar cheann an chomhairimh i nGleann an Lagáin. Ansin d’fhógair Donaldson go bhfanfadh sé ina fheisire Parlaiminte Westminister mar chuid dá fheachtas in éadan an phrótacail iarBhreatimeachta agus d’ainmnigh sé Little Pengelly mar theachta Tionóil ina ionad. Bhí an beart dleathach ach baineadh siar as daoine gur tharla sé chomh luath sin tar éis lá na vótála; an chéad uair a ndearnadh é mar gur roghnaigh an té a toghadh gan freastal ar Stormont. Comhthoghtar ionadaithe chun fothoghcháin a sheachaint. Ba é seo an dara huair a comhthoghadh Emma Little Pengelly mar theachta.
Ian poladamhach. Is éard is ian  poladamhach ar a dtugtar freisin ian móilíneach ann ná sraith nasctha go comhfhiúsach de dhá adamh nó níos mó, nó coimpléasc miotail, ar féidir a mheas mar aonad amháin agus a bhfuil lucht glan aige nach bhfuil ina nialas. Murab ionann agus móilín, a bhfuil lucht glan de nialas aige, is ian é an speiceas ceimiceach seo. Tá an bhrí "a lán" ag an réimír "pola-" sa Ghréigis, ach is minic a chuirtear síos ar iain de dhá adamh mar poladamhach nó iladamhach.&lt;ref&gt;Ionic Compounds Containing Polyatomic Ions.
Sa litríocht níos sine, féadfar tagairt a dhéanamh d'ian poladamhach ina ionad sin mar"fréamh" (nó go hannamh, mar "ghrúpa fréimhe"). In úsáid chomhaimseartha, tagraíonn an téarma fréamh do shaorfhréamhacha éagsúla, ar speicis iad a bhfuil leictreon neamhphéireáilte acu agus nach gá iad a bheith lucthaithe.
Léiritheoir scannáin. Is éard is léiritheoir scannáin ann ná an té atá i gceannas ar léiriú scannáin, nó ar chraoladh clár teilifise srl.
Bíonn sé de dhualgas ar an léiritheoir a chinntiú go gcríochnaítear an scannán in am, go bhfuil sé ar ardchaighdeán agus go bhfuil sé laistigh den bhuiséad. Post gnóthach, dúshlánach atá ann.
Marcas Ó Callanáin. File Éireannach ab ea Marcas Ó Callanáin (1789 – 1846). I gCreachmhaoil in oirthear Chontae na Gaillimhe a rugadh é. Aithnítear é as an dán grá "Máire Brún" go háirithe.
Lámhach Avenue Bar (1988). Ar an 15 Bealtaine 1988, lámhachadh triúr san Avenue Bar, sráid Union, Béal Feirste, Stephen McGahan (27, Lóiste Nua), Damien Devlin (24, Baile Andarsan), agus Paul McBride (27, Ard Eoin), Caitlicigh go léir agus baint ar bith le paraimíleataigh. Bhí an UVF freagrach as an ionsaí.
Aontroim Theas (Toghcheantar Tionóil). Is toghcheantar tionóil é Aontroim Theas ar Thionól Thuaisceart Éireann (Béarla: "South Anthrim" ).
D'úsáideadh an suíochán den chéad uair i dtoghchán do Thuaisceart Éireann amháin, d’Fhóram Thuaisceart Éireann i 1996. Ó 1998, tá baill tofa aige don Tionól reatha.
Aontroim Thuaidh (Toghcheantar Tionóil). Is toghcheantar tionóil é Aontroim Thuaidh ar Thionól Thuaisceart Éireann (Béarla: "North Anthrim" ).
D'úsáideadh an suíochán den chéad uair i dtoghchán do Thuaisceart Éireann amháin, d’Fhóram Thuaisceart Éireann i 1996. Ó 1998, tá baill tofa aige don Tionól reatha.
Baill.
"*ón 6 Aibreán 2023 amach"
Babhtáil (airgeadas). Méideanna comhionanna a cheannach agus a dhíol go comhuaineach do dhátaí éagsúla luacha ar na margadh airgeadais, is ea babhtáil, Bíonn leaganacha go leor ann, mar shampla réamhbhabhtáil, babhtáil airgeadraí nó babhtáil ráta úis (gnáthbhabhtáil na cinn is coitianta).
An Bhanna Uachtarach (Toghcheantar Tionóil). Is toghcheantar tionóil é An Bhanna Uachtarach ar Thionól Thuaisceart Éireann (Béarla: "Upper Bann" ).
D'úsáideadh an suíochán den chéad uair i dtoghchán do Thuaisceart Éireann amháin, d’Fhóram Thuaisceart Éireann i 1996. Ó 1998, tá baill tofa aige don Tionól reatha.
Béal Feirste Theas (Toghcheantar Tionóil). Is toghcheantar tionóil é Béal Feirste Theas ar Thionól Thuaisceart Éireann (Béarla: "Belfast South" ).
D'úsáideadh an suíochán den chéad uair i dtoghchán do Thuaisceart Éireann amháin, d’Fhóram Thuaisceart Éireann i 1996. Ó 1998, tá baill tofa aige don Tionól reatha.
Béal Feirste Thiar (Toghcheantar Tionóil). Is toghcheantar tionóil é Béal Feirste Thiar ar Thionól Thuaisceart Éireann (Béarla: "Belfast West" ).
D'úsáideadh an suíochán den chéad uair i dtoghchán do Thuaisceart Éireann amháin, d’Fhóram Thuaisceart Éireann i 1996. Ó 1998, tá baill tofa aige don Tionól reatha.
Comhartha tráchta. Comharthaí a chuirtear suas le taobh an bhóthair nó os cionn an bhóthair chun eolas a thabhairt d'úsáideoirí bóithre is iad comharthaí tráchta nó comharthaí bóthair. 
Catagóirí.
Tá difríocht idir catagóiriú comharthaí idir tíortha. De ghnáth, is féidir comharthaí a ghrúpáil isteach mar seo a leanas:
Béal Feirste Thoir (Toghcheantar Tionóil). Is toghcheantar tionóil é Béal Feirste Thoir ar Thionól Thuaisceart Éireann (Béarla: "Belfast East" ).
D'úsáideadh an suíochán den chéad uair i dtoghchán do Thuaisceart Éireann amháin, d’Fhóram Thuaisceart Éireann i 1996. Ó 1998, tá baill tofa aige don Tionól reatha.
Ganesh Shah. Is polaiteoir cumannach Neipealach de bhunadh na Madhes é Ganesh Shah (Neipeailis; गणेश शाह), a rugadh Lohana Dhanusha, 12 Nollaig 1949. Tá sé ar dhuine de na ceannairí is sine ar Pháirtí Cumannach Neipeal (aontaithe), a raibh sé ina Ard-Rúnaí air. Bhí sé ina Aire Comhshaoil, Eolaíochta agus Teicneolaíochta Neipeal freisin i rialtas Pushpa Kamal Dahal "Prachanda".
Is innealtóir meicniúil é Shah de réir gairme, agus bhain sé céim Mháistreachta amach san Innealtóireacht Theicniúil ón Ollscoil Rúiseach Chairdeas na Náisiún Patricio Lumumba (Rúisis: "Российский университет дружбы народов") i 1973.
Tá sé pósta ar Kalyanee Sapkota, ball de Choiste Lárnach Pháirtí Cumannach Neipeal (aontaithe), a bhfuil beirt mhac aige.
Caisleán Stair Monadh. Is teach mainéir é Caisleán Stair Monadh (Béarla: "Stormont Castle") ar Eastát Stair Monadh in oirthear Bhéal Feirste a bhfuil Feidhmeannas Thuaisceart Éireann agus Oifig an Fheidhmeannais suite ann. Is foirgneamh liostaithe Grád A é.
Seanad Éireann (1922-1936). Mhair an chéad Seanad Éireann ó 1922 (nuair a tháinig Bunreacht Shaorstát Éireann i bhfeidhm) go 1936 (tháinig Bunreacht na hÉireann i bhfeidhm le linn 1936/1937). 
Ról.
Nuair a bunaíodh Saorstát Éireann sa bhliain 2022, bhí ról tábhachtach ag an Seanad chun glór agus deis cainte a thabhairt don mhionlach aontachtach i gcúrsaí polaitíochta. Bhí na haontachtóirí sa Deisceart ag iarraidh go mbeadh de chumhacht ag an teach uachtarach moill bliana a chur ar bhillí ón nDáil agus bhí naoi mí mar chomhréiteach ag deireadh.
Tháinig Seanad Shaorstát Éireann le chéile den chéad uair ar an 11 Nollaig 1922. Bhí an gá le deireadh a chur leis na gníomhartha foréigin sa tír ar cheann de na chéad díospóireachtaí a bhí aige.
I measc na gComhaltaí den Seanad bhí iar-aontachtaithe agus daoine a raibh teidil oidhreachtúla na Breataine orthu. Dhóigh fórsaí sa Chogadh Cathartha, a bhí in éadan an Chonartha, cuid mhór dá d. Fiú tar éis an Chogaidh Chathartha, bhíothas idir dhá chomhairle faoi cibé acu an raibh nó nach raibh gá le teach Uachtarach. Dúirt an Teachta Seán Lemass sa Dáil sa bhliain 1928, “ba chóir go gcuirfeadh ionadaithe an phobail deireadh le bábhún seo an impiriúlachais an chéad seans a gheobhaidh siad.”Ní dheachaigh cúrsaí caidrimh chun feabhais sa bhliain 1932 nuair a chuir an Seanad i gcoinne reachtaíochta chun deireadh a chur leis an mionn a bhí le tabhairt ag Comhaltaí den Oireachtas.
Tionóladh an suí deireanach den Chéad Seanad ar an 19 Bealtaine 1936 agus cuireadh deireadh leis go luath ina dhiaidh sin.
Eagraíocht.
Foráladh leis an mBunreacht gur cheart go mbeadh sa Seanad saoránaigh a raibh onóir déanta acu don náisiún mar gheall ar sheirbhís phoiblí úsáideach, nó, de bhrí cáilíocht nó bua speisialta a bheith acu, a raibh tréithe tábhachtacha de shaol an náisiúin léirithe acu.
Mar atá inniu, bhí 60 ball ag Seanad an tSaorstáit: ag an dtús cheap uachtarán na hArd-Chomhairle, W.T. Cosgrave, leath acu agus thogh an Dáil an leath eile; baineadh triail as modhanna éagsúla ina dhiaidh sin. Bhí olltoghchán fiú, don Seanad amháin, ar 17ú Meán Fómhair 1925, cé nár vótáil ach 23.4 faoin gcéad de na toghthóirí.
Mar sin, fiú nuair a tháinig Fianna Fáil i gcumhacht sa bhliain 1932, ní raibh ach dosaen ball den pháirtí sa Seanad. Bhí an teach uachtarach fós faoi smacht ag Cumann na nGaedheal agus a gcuid cairde agus gan drogall ar bith orthu moill a chur ar bhillí a tháinig ó lucht leanúna de Valera sa Dáil.
Níorbh aon ionadh mar sin gur chuir de Valera deireadh le Seanad an tSaorstáit nuair a vótáil tromlach ann in aghaidh bille chun cosc a chur ar na Léinte Gorma, a bhí gníomhach ag an am. Ach nuair a leagadh Bunreacht na hÉireann os comhair na ndaoine sa bhliain 1937 bhí Seanad ann, ach gan na cumhachtaí agus an tionchar céanna aige is a bhí ag an chéad teach uachtarach.
Cumhachtaí foirmiúla.
arna leagan amach i mBunreacht 1922.
Bhí cumhacht aige, i dtosach, bille (seachas bille airgeadais) a chur ar fionraí ar feadh naoi mí agus sa bhliain 1928 athraíodh an tréimhse sin go dtí 18 mí.
Maidir le bille airgeadais, ní fhéadfadh an Seanad ach moill 21 lá do chur air.
Béal Feirste Thuaidh (Toghcheantar Tionóil). Is toghcheantar tionóil é Béal Feirste Thuaidh ar Thionól Thuaisceart Éireann (Béarla: "Belfast North" ).
D'úsáideadh an suíochán den chéad uair i dtoghchán do Thuaisceart Éireann amháin, d’Fhóram Thuaisceart Éireann i 1996. Ó 1998, tá baill tofa aige don Tionól reatha.
Doire Thoir (Toghcheantar Tionóil). Is toghcheantar tionóil é Doire Thoir ar Thionól Thuaisceart Éireann.
D'úsáideadh an suíochán den chéad uair i dtoghchán do Thuaisceart Éireann amháin, d’Fhóram Thuaisceart Éireann i 1996. Ó 1998, tá baill tofa aige don Tionól reatha.
Toghcháin.
Fóram 1996.
Tá iarrthóirí rathúil i gcló trom
An Dún Theas (Toghcheantar Tionóil). Is toghcheantar tionóil é An Dún Theas ar Thionól Thuaisceart Éireann (Béarla: "South Down" ).
D'úsáideadh an suíochán den chéad uair i dtoghchán do Thuaisceart Éireann amháin, d’Fhóram Thuaisceart Éireann i 1996. Ó 1998, tá baill tofa aige don Tionól reatha.
Baill.
"* ón 30 Aibreán 2024 amach"
EgyptAir Eitilt 990. D'fhág EgyptAir Eitilt 990 Nua-Eabhrac JFK ar an 31 Deireadh Fómhair 1999, ar a bhealach go Caireo. Ach tharla tuairt eitleáin 20 nóiméad níos déanaí. 
Stiúraigh an comhphíolóta is cosúil, Gameel Al-Batouti, d'aon turas an t-eitleán Boeing 767 i dtreo an aigéin Atlantaigh, ag marú gach duine a bhí ar bord. Féinmharú a bhí i gceist, an chúis is dócha a bhí leis an tubaiste.
Básanna.
Maraíodh 203 paisinéir agus 14 criú a bhí ar an eitleán. B'as na Stáit Aontaithe agus an Éigipt formhór na ndaoine a maraíodh.
An Dún Thuaidh (Toghcheantar Tionóil). Is toghcheantar tionóil é An Dún Thuaidh ar Thionól Thuaisceart Éireann (Béarla: "North Down" ).
D'úsáideadh an suíochán den chéad uair i dtoghchán do Thuaisceart Éireann amháin, d’Fhóram Thuaisceart Éireann i 1996. Ó 1998, tá baill tofa aige don Tionól reatha.
Bunmhargadh. Is éard atá i gceist le bunmhargadh (nó an chéad mhargadh, an 'primary market' i mBéarla) ná malartán (nó margadh) ina dtairgtear eisiúintí nua d'urrúis don phobal; Is ionann sin is a rá go ndíoltar urrúis an chéad uair.
Tá codarsnacht idir é seo agus an margadh tánaisteach, margadh ar a dtrádáiltear urrúis atá ar fáil cheana.
Buamáil Suruç, 2015. Ar an 20 Iúil 2015, mharaigh buamadóir féinmharaithe amhrasta 34 duine agus gortaíodh os cionn 100 duine eile i Suruc, Sanlurfa in aice leis an teorainn idir an Tuirc agus an tSiria. Ghlac an Stát Ioslamach freagracht as an lá dár gcionn.
Anthony Albanese. Is polaiteoir Astrálach é Anthony Norman Albanese (a rugadh 2 Márta 1963). Tá sé ina cheannaire ar Pháirtí Lucht Oibre na hAstráile (PLOA) ó 2019, agus ina fheisire parlaiminte (FP) don rannán Grayndler ó 1996. Bhí Albáin ina leas-phríomh-aire ar an Astráil faoin dara rialtas Rudd in 2013 agus ina aire Comh-aireachta i rialtais Rudd agus Gillard ó 2007 go 2013.
34ú leasú ar Bhunreacht na hÉireann, 2015. Leis an 34ú leasú ar Bhunreacht na hÉireann, cuireadh isteach AIRTEAGAL 41.4 "Féadfaidh beirt, gan beann ar a ngnéas, conradh pósta a dhéanamh de réir dlí".Reáchtáladh an reifreann ar chomhionannas pósta (nó ar phósadh aon-inscne) ar 22 Bealtaine 2015. Bhí an lámh an lá dár gcionn ag an taobh TÁ sa reifreann – 62.07% i gcoinne 37.93%, agus 60.5% an ráta vótála. Cuireadh an toradh i láthair mar ollbhua don chomhionannas. 
Ba í Éire an chéad tír ar domhan inar vótáil an pobal féin ar son pósadh aon inscne. Chuir an móramh mór sa reifreann ar phósadh, an ráta ard vótála, agus rannpháirtíocht an aos óig 'tús le ré nua i bpolaitíocht na hÉireann". “Tá an chuma air gur bua é seo d’Éirinn Liobrálach thar Éire Choimeádach,” a scríobh Fintan O’Toole san Irish Times, "ach níl aon Éire Liobrálach agus Éire Choimeádach ann a thuilleadh".
An feachtas.
Rinne an taobh TÁ iarracht é a thiontú ina reifreann ar ‘ghrá’ agus ar a bhfiúntas mar dhaoine. Rinne an taobh NÍL iarracht an feachtas a thiontú ina reifreann ar an teaghlach agus ar chearta páistí – tá an chuma ar an scéal gur theip orthu.
Labhair an t-aisteoir Stephen Fry i nGaeilge chun a chuid tacaíochta a léiriú do Vóta TÁ sa reifreann. 
Dúshlan.
I mí an Mheithimh 2015, bhí dhá iarratas déanta ar dhúshlan ar thoradh an reifrinn comhionannais pósta a cheadú déanta san Ard-Chúirt. Dúirt gearánaí gur easpa cothromaíochta ón dtaobh i bhfabhar an reifrinn ba chúis dúshláin aige agus níor bhain a ghearán le haon ní frith-homoghnéasach.
An Feabhal (Toghcheantar Tionóil). Is toghcheantar tionóil é An Feabhal ar Thionól Thuaisceart Éireann (Béarla: "Foyle").
D'úsáideadh an suíochán den chéad uair i dtoghchán do Thuaisceart Éireann amháin, d’Fhóram Thuaisceart Éireann i 1996. Ó 1998, tá baill tofa aige don Tionól reatha.
Eisiatóir seoidire. Úsáidtear eisiatóir seoidire chun deireadh a chur le siorraidh fuar agus le caillteanas teasa mall.
Cineálacha.
Doras.
Cuirtear eisiatóir seoidire dorais ag bun an dorais chun an bhearna atá suite ar an tairseach a chlúdach. 
Tugtar "nathracha dorais" san Astráil de ghnáth ar eisiatóirí seoidire fabraice feadánacha gaineamh-líonta. 
Dúirt Jenny Agutter leis "an Guardian" gur bhain an t-óstán san Outback inar fhan siad agus iad ag déanamh "Walkabout" úsáid astu chun nathracha nimhiúla a choinneáil amach as seomraí na n-aíonna. 
Bosca litreach.
Is gnách go mbíonn clúdaigh bhosca litreach i bhfoirm clúdaigh cosúil le scuab atá feistithe ar an taobh istigh den doras. I measc na gcineálacha eile tá flapaí sprionglódáilte atá feistithe ar an taobh istigh freisin.
Poll eochrach.
Is féidir poill na n-eochracha a bheith seoidire díonta le clúdach dílsithe poll eochrach simplí atá feistithe ar an taobh istigh den doras.
Simléir.
Is féidir múcháin simléir nach n-úsáidtear nó nach n-úsáidtear go minic a dhíonadhh le heisiatóirí balún nó fabraice atá feistithe sa chuid íochtair den mhúchán.